Mitjançant l'Ordre ECO/363/2012, de 31 d'octubre, es va preveure la implantació de diversos estudis universitaris oficials de grau a la Universitat Politècnica de Catalunya, per tal d'adequar l'estructura cíclica dels ensenyaments universitaris als requeriments europeus, d'acord amb el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.
Amb la nova estructura dels estudis universitaris adaptats a l'Espai Europeu d'Educació Superior, no es pot establir l'equivalència entre els estudis anteriors i els nous estudis, no obstant això, amb la implantació dels graus s'inicia l'extinció progressiva dels estudis anteriors.
Cal remarcar que la transformació de les enginyeries tècniques s'ha dut a terme mitjançant els estudis de grau i les enginyeries s'han transformat mitjançant els estudis de grau més el màster universitari.
En aquest sentit, els estudis de grau condueixen a la professió regulada d'enginyer tècnic i els estudis de màster universitari condueixen a la professió d'enginyer.
Consegüentment, per tal de garantir que la nova ordenació no pugui induir a error o confusió en relació amb els efectes professionals que produeix l'estudi universitari corresponent, es creu convenient modificar l'ordre implantada, amb la inclusió de la professió regulada corresponent a cadascun dels títols universitaris que s'implanten, en el cas que l'estudi concret habiliti per a l'exercici d'una professió que es considera regulada en el context actual, a títol informatiu, d'acord amb la normativa específica que per a cada professió estableix el Ministeri d'Educació, Cultura i Esport.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Reial decret 1393/2007, de 29 de octubre, pel qual s'estableix l'ordenació dels ensenyaments universitaris oficials; el Reial decret 557/1991, de 12 d'abril, sobre creació i reconeixement d'universitats i centres universitaris; el Decret 258/1997, de 30 de setembre, pel qual es regula la Programació universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments, i els Estatuts de la Universitat Politècnica de Catalunya, i a proposta del director general d'Universitats,
Es modifica la disposició transitòria de l'Ordre ECO/363/2012, de 31 d'octubre, que queda redactada de la manera següent:
S'inicia el procés d'extinció de manera progressiva dels estudis que consten a l'annex 2 d'aquesta Ordre.
En tot cas, es garantirà el dret de l'estudiantat de finalitzar els ensenyaments d'acord amb el pla d'estudis amb el qual el varen iniciar amb un rendiment acadèmic ordinari, més les convocatòries addicionals previstes per la normativa vigent."
Es modifica l'annex de l'Ordre ECO/363/2012, de 31 d'octubre, que passa a denominar-se annex 1 i queda redactat de la manera següent:
Implantació d'estudis oficials de grau
Grau en enginyeria d'aeronavegació
Grau en enginyeria de disseny industrial i desenvolupament del producte
Escola d'Enginyeria de Terrassa
Grau en enginyeria geomàtica i topografia
Enginyer/a tècnic/a en topografia
Grau en enginyeria de sistemes TIC
Grau en enginyeria de sistemes electrònics (1)
Grau en enginyeria geològica (2)
Grau en ciències i tecnologies de telecomunicació
Grau en enginyeria de sistemes de telecomunicació
Grau en enginyeria de materials
Grau en enginyeria en tecnologies aeroespacials
Grau en enginyeria en vehicles aeroespacials
Grau en enginyeria de la construcció
Grau en enginyeria en sistemes i tecnologia naval
Grau en enginyeria nàutica i transport marítim
(1) Aquest grau va ser suprimit per l'Ordre ECO/167/2013, de 2 de juliol, per la qual s'implanten i es reconeix la implantació de diversos estudis universitaris oficials de grau a les universitats públiques i privades de Catalunya publicada al DOGC, el 23 de juliol de 2013.
(2) Estudi interuniversitari entre la Universitat Politècnica de Catalunya i la Universitat de Barcelona (Facultat de Geologia), coordinat per la Universitat Politècnica de Catalunya."
Es crea l'annex 2 de l'Ordre ECO/363/2012, de 31 d'octubre, que queda redactat de la manera següent:
Enginyeria tècnica aeronàutica, especialitat en aeronavegació
Enginyeria tècnica en topografia
Enginyeria tècnica de telecomunicació, especialitat en sistemes electrònics
Enginyeria tècnica d'obres públiques
Enginyeria tècnica naval, especialitat en propulsió i serveis del vaixell
Diplomatura en navegació marítima
Enginyeria tècnica en informàtica de sistemes
(1) Estudi interuniversitari entre la Universitat Politècnica de Catalunya i la Universitat de Barcelona (Facultat de Geologia), coordinat per la Universitat Politècnica de Catalunya."
Barcelona, 28 de febrer de 2014